ประกาศกองบัญชาการทหารสูงสุดประกาศกองบัญชาการทหารสูงสุดเรื่องโครงสร้างการจัดส่วนราชการในการดำเนินงาน อำนาจหน้าที่วิธีดำเนินงานและสถานที่ติดต่อเพื่อขอรับข้อมูลข่าวสารของกองบัญชาการทหารสูงสุด----------------------- เพื่อให้เป็นไปตามพระราชบัญญัติข้อมูลข่าวสารของทางราชการพุทธศักราช ๒๕๔๐ที่มาจากแนวคิดในเรื่องการปฏิรูประบบราชการให้มีความโปร่งใส มีหลักเกณฑ์ที่แน่นอนชัดเจน ตรวจสอบได้ให้สิทธิในการรับรู้ข่าวสารเป็นกลไกที่ประชาชนสามารถใช้ในการควบคุมหรือตรวจสอบการดำเนินงานของรัฐได้จึงสมควรประกาศโครงสร้างการจัดส่วนราชการในการดำเนินงานอำนาจหน้าที่ วิธีดำเนินงานและสถานที่ติดต่อเพื่อขอรับข้อมูลข่าวสารของกองบัญชาการทหารสูงสุดดังต่อไปนี้ ข้อ๑ กองบัญชาการทหารสูงสุด มีหน้าที่เตรียมกำลังรบ และป้องกันราชอาณาจักรมีผู้บัญชาการทหารสูงสุดเป็นผู้บังคับบัญชารับผิดชอบ ข้อ๒ โครงสร้างการจัดส่วนราชการของกองบัญชาการทหารสูงสุด นอกจากกองทัพบก กองทัพเรือ และกองทัพอากาศ แบ่งส่วนราชการออกเป็น ๒.๑สำนักผู้บัญชาการทหารสูงสุด ๒.๒กรมกำลังพลทหาร ๒.๓กรมข่าวทหาร ๒.๔กรมยุทธการทหาร ๒.๕กรมส่งกำลังบำรุงทหาร ๒.๖กรมการสื่อสารทหาร ๒.๗กรมกิจการพลเรือนทหาร ๒.๘สำนักงานปลัดบัญชีทหาร ๒.๙หน่วยบัญชาการทหารพัฒนา ๒.๑๐ศูนย์รักษาความปลอดภัย ๒.๑๑กรมสารบรรณทหาร ๒.๑๒กรมการเงินทหาร ๒.๑๓กรมแผนที่ทหาร ๒.๑๔ศูนย์วิจัยและพัฒนาการทหาร ๒.๑๕กรมการสรรพกำลังทหาร ๒.๑๖กรมยุทธบริการทหาร ๒.๑๗กรมการสนเทศทหาร ๒.๑๘สถาบันวิชาการป้องกันประเทศ ๒.๑๙กรมยุทธศึกษาทหาร ข้อ๓ อำนาจหน้าที่ส่วนราชการของกองบัญชาการทหารสูงสุด มีดังนี้ ๓.๑สำนักผู้บัญชาการทหารสูงสุด มีหน้าที่ดำเนินการเกี่ยวกับการประชาสัมพันธ์ การตรวจสอบภายใน การตรวจสอบและสืบสวนประสิทธิภาพการบริหารราชการ การระวังป้องกันการรักษาความปลอดภัยและกิจการแพทย์รวมทั้งปฏิบัติภารกิจอื่น ๆ ซึ่งมิได้อยู่ภายในอำนาจหน้าที่ของส่วนราชการในกองบัญชาการทหารสูงสุดโดยเฉพาะมีผู้บัญชาการทหารสูงสุดเป็นผู้บังคับบัญชารับผิดชอบ สำนักผู้บัญชาการทหารสูงสุดแบ่งส่วนราชการออกเป็น ๓.๑.๑ กองร้อยกองบัญชาการ มีหน้าที่ระวังป้องกันและรักษาความปลอดภัยให้แก่ผู้บังคับบัญชาชั้นสูงและกองบัญชาการทหารสูงสุดตลอดจนปฏิบัติหน้าที่อื่นตามที่ได้รับมอบหมาย มีผู้บังคับกองร้อยกองบัญชาการเป็นผู้บังคับบัญชารับผิดชอบ ๓.๑.๒ สำนักงานเลขานุการกองบัญชาการทหารสูงสุด มีหน้าที่ดำเนินงานเกี่ยวกับการธุรการ การสารบรรณ การเลขานุการการบริการและการประชาสัมพันธ์ สำหรับผู้บัญชาการการทหารสูงสุด รองผู้บัญชาการทหารสูงสุด เสนาธิการทหารรองเสนาธิการทหาร และผู้ดำรงตำแหน่งอื่น ตามที่ผู้บัญชาการทหารสูงสุดจะได้มอบหมายมีเลขานุการกองบัญชาการทหารสูงสุดเป็นผู้บังคับบัญชารับผิดชอบ ๓.๑.๓ สำนักงานจเรทหาร มีหน้าที่พิจารณาเสนอความเห็น วางแผนและดำเนินการตรวจราชการสืบสวนและสอบสวนเกี่ยวกับประสิทธิภาพและการบริหารราชการประเมินค่า ติดตามผลการปฏิบัติราชการของส่วนราชการในกองบัญชาการทหารสูงสุดตลอดจนการสืบสวนสอบสวนและพิจารณาเรื่องราวร้องทุกข์ร้องเรียนและเรื่องที่ผู้บังคับบัญชามอบหมาย มีจเรทหารเป็นผู้บังคับบัญชารับผิดชอบ ๓.๑.๔ สำนักงานตรวจบัญชีทหาร มีหน้าที่ดำเนินการตรวจสอบภายในโดยอิสระเพื่อประเมินค่าประสิทธิผลในการควบคุมและการบริหารทรัพยากรตามความมุ่งหมายของกองบัญชาการทหารสูงสุดมีผู้อำนวยการสำนักงานตรวจบัญชีทหารเป็นผู้บังคับบัญชารับผิดชอบ ๓.๑.๕ หน่วยบัญชาการถวายความปลอดภัยรักษาพระองค์ มีหน้าที่วางแผน อำนวยการ ประสานงาน บังคับบัญชา ควบคุมกำกับดูแลการปฏิบัติของหน่วยทหารมหาดเล็กราชวัลลภรักษาพระองค์ในการถวายอารักขา ถวายพระเกียรติพระบาทสมเด็จพระเจ้าอยู่หัวสมเด็จพระนางเจ้า ฯ พระบรมราชินีนาถและพระบรมราชวงศ์ชั้นสูง ฯลฯ รวมทั้งปฏิบัติหน้าที่ทางพระราชพิธีเกี่ยวกับพระบาทสมเด็จพระเจ้าอยู่หัวโดยใกล้ชิดและรักษาความสงบเรียบร้อยภายในเขตพระราชฐาน ได้แก่ การรับเสด็จ ฯ การแซงเสด็จ ฯ การตามเสด็จฯ และการรักษาการณ์ ตลอดจนวางแผน อำนวยการ ประสานงาน ดำเนินการและกำกับงานในหน้าที่ของสมเด็จพระบรมโอรสาธิราช ฯสยามมกุฎราชกุมารมีผู้บัญชาการหน่วยบัญชาการถวายความปลอดภัยรักษาพระองค์เป็นผู้บังคับบัญชารับผิดชอบ ๓.๑.๖ สำนักงานแพทย์ทหาร มีหน้าที่พิจารณาเสนอแนะนโยบาย วางแผน อำนวยการ ประสานงาน กำกับดูแลและดำเนินการเกี่ยวกับกิจการแพทย์ รวมทั้งกำกับดูแลกิจการกำลังพลการฝึกศึกษาของกำลังพลเหล่าทหารแพทย์ภายในกองบัญชาการทหารสูงสุด มีผู้อำนวยการสำนักงานแพทย์ทหารเป็นผู้บังคับบัญชารับผิดชอบ ๓.๒ กรมกำลังพลทหารมีหน้าที่พิจารณาเสนอความเห็นเกี่ยวกับนโยบายวางแผน อำนวยการ ประสานงาน กำกับดูแลและดำเนินการในด้านการกำลังพลของกองบัญชาการทหารสูงสุด รวมทั้งประสานงานด้านการกำลังพลกับเหล่าทัพมีเจ้ากรมกำลังพลทหารเป็นผู้บังคับบัญชารับผิดชอบ กรมกำลังพลทหาร แบ่งส่วนราชการออกเป็น ๓.๒.๑กองกลาง มีหน้าที่ดำเนินการและประสานงานเกี่ยวกับการสารบรรณการธุรการ การกำลังพล การเงิน การสถิติและกรรมวิธีข้อมูลการส่งกำลัง การพลาธิการ การขนส่ง การสวัสดิการ การบริการ และการรักษาความปลอดภัย ๓.๒.๒กองนโยบายและแผน มีหน้าที่เสนอนโยบาย วางแผน อำนวยการ ประสานงาน กำกับการและประสานงานแผนเกี่ยวกับกิจการกำลังพลในเรื่องการเตรียมพล การปลดพล การกำลังสำรอง การสัสดี การจัดหากำลังพลและกำลังคนการใช้กำลังพลเรือนในกิจการทหาร การประมาณการสูญเสียและการทดแทนกำลังพล การจัดการภายในของกองบัญชาการทหารสูงสุด ตลอดจนการป้องกันร่วมตามสัญญาระหว่างประเทศและสนธิสัญญาทางทหาร ๓.๒.๓กองจัดการ มีหน้าที่เสนอนโยบาย วางแผน อำนวยการ ประสานงาน กำกับการ ประสานแผน และดำเนินการเกี่ยวกับกิจการกำลังพลในเรื่องการบรรจุ เลื่อนลด ปลด ย้าย โอน การจัดสรรกำลังพลการทำเนียบกำลังพลและกำลังพลที่ไปปฏิบัติราชการพิเศษ ๓.๒.๔กองการปกครอง มีหน้าที่เสนอนโยบาย วางแผน อำนวยการ ประสานงาน กำกับการ ประสานแผนและดำเนินการเกี่ยวกับกิจการกำลังพลในเรื่อง การรักษาระเบียบ กฎ ข้อบังคับ วินัย พิธีการ การสารวัตรทหาร การทะเบียนศพและการเชลยศึก ๓.๒.๕กองบริการกำลังพล มีหน้าที่เสนอนโยบาย วางแผน อำนวยการ ประสานงาน กำกับการ ประสานแผนและดำเนินการเกี่ยวกับกิจการกำลังพลในเรื่องขวัญและการบริการกำลังพล ๓.๒.๖กองควบคุมคุณวุฒิ มีหน้าที่เสนอนโยบาย วางแผน อำนวยการประสานงาน กำกับการ ประสานแผนและดำเนินการเกี่ยวกับกิจการกำลังพลในเรื่อง การควบคุมคุณวุฒิ การฝึกและศึกษา ๓.๒.๗กองสถิติและกรรมวิธีข้อมูล มีหน้าที่เสนอนโยบาย วางแผนอำนวยการ ประสานงาน กำกับการ ประสานแผนและดำเนินการเกี่ยวกับกิจการกำลังพลในเรื่องการสถิติและกรรมวิธีข้อมูล ๓.๓กรมข่าวทหาร มีหน้าที่พิจารณาเสนอความเห็นเกี่ยวกับนโยบาย วางแผน อำนวยการ ประสานงาน กำกับดูแลและดำเนินการในด้านการข่าวการรักษาความปลอดภัยและการทูตฝ่ายทหารของกองบัญชาการทหารสูงสุดรวมทั้งประสานงานด้านการข่าวกับเหล่าทัพ มีเจ้ากรมข่าวทหารเป็นผู้บังคับบัญชารับผิดชอบ กรมข่าวทหารแบ่งส่วนราชการออกเป็น ๓.๓.๑ กองกลางมีหน้าที่ดำเนินการ และประสานงานเกี่ยวกับการสารบรรณ การธุรการ การกำลังพล การเงิน การสถิติและกรรมวิธีข้อมูล การส่งกำลัง การพลาธิการ การขนส่ง การสวัสดิการ การบริการ และการรักษาความปลอดภัย ๓.๓.๒ กองนโยบายและแผนมีหน้าที่เสนอแนะ จัดทำและพัฒนานโยบายและแผนการข่าวกรองของกรมพร้อมทั้งการกำกับดูแลให้เป็นไปตามแผนวางแผนการข่าวกรองทางทหาร เพื่อสนับสนุนแผนการสงครามของประเทศและระหว่างประเทศกำหนดโครงการปฏิบัติงานของกรม ติดต่อและประสานงานข่าวกรองกับส่วนราชการที่เกี่ยวข้องพิจารณาคัดเลือกบุคคลที่เหมาะสมเข้าร่วมในกิจกรรมข่าวกรองของชาติและระหว่างชาติประสานการอุตุนิยมวิทยาพิจารณากำหนดการแจกจ่ายแผนที่ทหาร และประสานความต้องการตลอดจนประสานการฝึกและศึกษาในด้านการข่าวกรองทั้งภายในและภายนอกประเทศ ๓.๓.๓ กองข่าวมีหน้าที่รวบรวมข่าวจากแหล่งข่าวภายในและภายนอกประเทศ ดำเนินกรรมวิธีข่าวสารให้เป็นข่าวกรองรวบรวมข่าวกรองมูลฐาน จัดทำประมาณสถานการณ์ข่าวกรอง กระจายข่าวกรองไปยังหน่วยและผู้ที่เกี่ยวข้องกับดำเนินงานเกี่ยวกับเอกสารข่าวกรองของกรม ๓.๓.๔ กองรักษาความปลอดภัยมีหน้าที่อำนวยการรักษาความปลอดภัยในกองบัญชาการทหารสูงสุดดำเนินมาตรการรักษาความปลอดภัยในกรมข่าวทหาร รวบรวมข่าวสาร ดำเนินกรรมวิธีและแจกจ่ายข่าวกรองภายในประเทศตลอดจนกำหนดนโยบาย ประสานการวางแผนเข้าร่วมในกิจกรรมต่อต้านการข่าวกรองของชาติและระหว่างชาติประสานความต้องการ พิจารณากำหนดและประสานการข่าวลับ ๓.๓.๕กองวิจัยและพัฒนาการข่าวกรอง มีหน้าที่อำนวยการวิจัย พัฒนา เผยแพร่วิทยาการข่าวกรอง ดำเนินกิจการพิมพ์ การแผนที่แบบจำลอง ถ่ายภาพนิ่งและภาพยนตร์ และดำเนินการข่าวกรองทางเทคนิคการจัดหาเครื่องมือเครื่องใช้ทางเทคนิคสำหรับใช้ในงานข่าวกรอง ตลอดจนดำเนินการเกี่ยวกับเจ้าหน้าที่พิเศษสายการข่าวกรอง ๓.๓.๖ สำนักวิเทศสัมพันธ์มีหน้าที่พิจารณาเสนอความเห็นวางแผน อำนวยการ ประสานงานและดำเนินการเกี่ยวกับการวิเทศสัมพันธ์การทูตฝ่ายทหาร พิธีการทูต การเยี่ยมเยียน การรับรองการขอพระราชทานเครื่องราชอิสริยาภรณ์และเครื่องหมายต่าง ๆให้แก่เจ้าหน้าที่ทางทหาร และบุคคลสำคัญต่างประเทศ ในนามกองบัญชาการทหารสูงสุด นอกจากกองทัพบก กองทัพเรือ และกองทัพอากาศประสานการช่วยเหลือทางทหารกับต่างประเทศในเรื่องการฝึกศึกษา การดูงาน การประชุมสัมมนา และปฏิบัติหน้าที่ในด้านการต่างประเทศอื่น ๆตามที่ได้รับมอบหมาย ๓.๓.๗ กองการภาษาต่างประเทศมีหน้าที่พิจารณาเสนอนโยบายวางแผน และดำเนินการในเรื่องภาษาต่างประเทศเกี่ยวกับการศึกษาการแปลเอกสาร และล่ามเพื่อกิจกรรม ข่าวกรองของกองบัญชาการทหารสูงสุด ๓.๓.๘สำนักงานผู้ช่วยทูตฝ่ายทหาร มีหน้าที่เป็นผู้แทนของกองทัพไทยในต่างประเทศ เป็นที่ปรึกษาของเอกอัครราชทูต อัครราชทูตหรืออุปทูต เกี่ยวกับการทหารของกองบัญชาการทหารสูงสุดและกระทรวงกลาโหมสังเกตการณ์และประสานงานทางด้านกิจการทหารกับต่างประเทศรวบรวมดำเนินกรรมวิธีต่อข่าวสารที่มีผลต่อแผนและยุทธศาสตร์ของกองทัพและประเทศไทย ควบคุมดูแลและช่วยเหลือข้าราชการและนักเรียนทหารสังกัดกองบัญชาการทหารสูงสุดและกระทรวงกลาโหมในต่างประเทศ ๓.๔กรมยุทธการทหาร มีหน้าที่พิจารณาเสนอความเห็นเกี่ยวกับนโยบายวางแผน อำนวยการ ประสานงาน กำกับดูแลและดำเนินการในด้านยุทธการของกองบัญชาการทหารสูงสุด รวมทั้งประสานงานด้านยุทธการกับเหล่าทัพมีเจ้ากรมยุทธการทหารเป็นผู้บังคับบัญชารับผิดชอบ กรมยุทธการทหาร แบ่งส่วนราชการออกเป็น ๓.๔.๑กองกลาง มีหน้าที่ดำเนินการและประสานงานเกี่ยวกับการสารบรรณ การธุรการ การกำลังพล การเงิน การสถิติและกรรมวิธีข้อมูลการส่งกำลัง การพลาธิการ การขนส่ง การสวัสดิการ การบริการ และการรักษาความปลอดภัย ๓.๔.๒สำนักนโยบายและแผน มีหน้าที่พิจารณาเสนอความเห็น วางแผน อำนวยการ ประสานงานและดำเนินการเกี่ยวกับนโยบายความมั่นคงแห่งชาติด้านการป้องกันประเทศ นโยบายการทหาร และนโยบายอื่นที่เกี่ยวข้องแผนยุทธศาสตร์ในการป้องกันประเทศ แผนป้องกันร่วมตามสัญญาระหว่างประเทศและสนธิสัญญาหรือข้อตกลงทางทหารแผนงานและโครงการในการเสริมสร้างกำลังกองทัพประสานแผนการระดมสรรพกำลังเพื่อการทหารเฉพาะที่เกี่ยวกับการฝึกและศึกษา และแผนการยุทธของกองทัพบก กองทัพเรือและกองทัพอากาศ ตรวจสอบติดตามและประเมินผลการปฏิบัติตามนโยบายแผนงานและโครงการที่ได้รับอนุมัติแล้วรวมทั้งเสนอแผนการปรับปรุงและพัฒนานโยบาย แผนงานและโครงการ ๓.๔.๓กองยุทธสัมพันธ์ มีหน้าที่พิจารณาเสนอความเห็นนโยบาย วางแผน อำนวยการ ประสานงาน ควบคุมกำกับดูแลและดำเนินการเกี่ยวกับการป้องกันภัยทางอากาศด้านทหาร กฎบัตร สนธิสัญญา อนุสัญญา ความตกลงระหว่างประเทศด้านยุทธการและกิจการประวัติศาสตร์และโบราณคดีทางทหารของกองบัญชาการทหารสูงสุด ๓.๔.๔กองยุทธการ มีหน้าที่พิจารณาเสนอความเห็นนโยบาย วางแผน อำนวยการ ประสานงาน ควบคุม กำกับดูแลและดำเนินการเกี่ยวกับการปฏิบัติด้านยุทธการตามแผนทางทหาร การจัดกำลัง การใช้กำลัง การปฏิบัติการพิเศษการประเมินความพร้อมรบ รวมทั้งการปฏิบัติด้านยุทธการเกี่ยวกับการแก้ไขปัญหาความมั่นคงชายแดนและการรักษาความมั่นคงภายใน ๓.๔.๕กองปฏิบัติการเพื่อสันติภาพ มีหน้าที่พิจารณาเสนอความเห็นนโยบาย วางแผน อำนวยการ ประสานงาน ควบคุมกำกับดูแลและดำเนินการเกี่ยวกับการศึกษา การปฏิบัติรักษาสันติภาพและการปฏิบัติการทางการทหารที่มิใช่สงครามติดตามการปฏิบัติของหน่วยรักษาสันติภาพการจัดกำลังประเมินผลและพัฒนาหลักนิยมการปฏิบัติการรักษาสันติภาพของกองทัพไทย ๓.๔.๖กองการจัด มีหน้าที่พิจารณาเสนอความเห็น นโยบายและประสานงานเกี่ยวกับเรื่องการจัดพิจารณาปรับปรุงแก้ไขการจัดและอัตราของหน่วยต่าง ๆ ของกองบัญชาการทหารสูงสุด ดำเนินการต่าง ๆที่เกี่ยวกับการจัดให้เป็นไปตามนโยบายที่ทางราชการกำหนด ๓.๔.๗กองการฝึก มีหน้าที่พิจารณาเสนอความเห็น นโยบาย การฝึกและการศึกษา วางแผนกำกับการฝึกร่วม การฝึกผสมและการฝึกร่วมและผสมประสานการฝึกของกองทัพบก กองทัพเรือ กองทัพอากาศ รวมทั้งกำลังรบอื่น ๆดำเนินการเกี่ยวกับสภาพความพร้อมรบ ทำการวิจัยและเสนอแนะเพื่อพัฒนาประสิทธิภาพในการรบ ๓.๔.๘สำนักวางแผนการฝึกร่วมและผสม มีหน้าที่พิจารณาเสนอความเห็น วางแผน อำนวยการ ประสานงานและดำเนินการเกี่ยวกับการฝึกร่วมระหว่างเหล่าทัพ และการฝึกร่วมและผสมระหว่างเหล่าทัพกับมิตรประเทศตรวจสอบติดตามและประเมินผลการฝึกร่วม และการฝึกร่วมและผสม รวมทั้งเสนอแผนการปรับปรุงการฝึกพัฒนาหลักนิยมและระเบียบปฏิบัติประจำ ๓.๕กรมส่งกำลังบำรุงทางทหาร มีหน้าที่พิจารณาเสนอความเห็นเกี่ยวกับนโยบาย วางแผน อำนวยการ ประสานงาน กำกับดูแลและดำเนินการในด้านการส่งกำลังบำรุงของกองบัญชาการทหารสูงสุดรวมทั้งประสานงานด้านการส่งกำลังบำรุงกับเหล่าทัพมีเจ้ากรมส่งกำลังบำรุงทหารเป็นผู้บังคับบัญชารับผิดชอบ กรมส่งกำลังบำรุงทหาร แบ่งส่วนราชการออกเป็น ๓.๕.๑กองกลาง มีหน้าที่ดำเนินการและประสานงานเกี่ยวกับการสารบรรณ การธุรการ การกำลังพล การเงิน การสถิติและกรรมวิธีข้อมูลการส่งกำลัง การพลาธิการ การขนส่ง การสวัสดิการ การบริการ และการรักษาความปลอดภัย ๓.๕.๒กองนโยบายและแผน มีหน้าที่พิจารณาเสนอนโยบายวางแผนการส่งกำลังบำรุงประกอบแผนยุทธศาสตร์ ประสานแผนยุทธศาสตร์ประสานแผนการส่งกำลังบำรุงของกองทัพบก กองทัพเรือ กองทัพอากาศและแผนการป้องกันร่วมตามสัญญาและความตกลงทางทหารระหว่างประเทศตลอดจนเสนอนโยบายและวางแผนเพื่อกำหนดความต้องการในด้านการส่งกำลังบำรุงและในการระดมสรรพกำลังเพื่อสนองความต้องการให้เป็นไปตามแผนการส่งกำลังบำรุง ๓.๕.๓ กองส่งกำลังมีหน้าที่พิจารณาเสนอนโยบาย วางแผน กำกับ ดูแล ประสานและเสนอความเห็นที่เกี่ยวกับความต้องการ การจัดหาการเก็บรักษา การแจกจ่าย การควบคุมทางบัญชี การส่งคืน การจำหน่ายและรายงานสถานภาพในเรื่องที่เกี่ยวกับสิ่งอุปกรณ์เพื่อสนับสนุนเหล่าทัพและหน่วยรองของกองบัญชาการทหารสูงสุดตลอดจนการส่งกำลังร่วมและผสม ๓.๕.๔กองขนส่งและเคลื่อนย้าย มีหน้าที่พิจารณาเสนอนโยบาย วางแผน กำกับดูแลและประสานเกี่ยวกับการขนส่งและเคลื่อนย้ายเพื่อให้เป็นไปตามนโยบายและแผนการส่งกำลังบำรุงร่วมและผสมของกองบัญชาการทหารสูงสุดรวมทั้งการขนส่งทางทหารระหว่างชาติประสานและเสนอความเห็นในการระดมสรรพกำลังด้านการขนส่งกำหนดและพัฒนาหลักการปฏิบัติเกี่ยวกับการขนส่งให้เหมาะสม เพื่อสนองความต้องการทางทหาร ๓.๕.๕กองบริการ มีหน้าที่พิจารณาเสนอนโยบาย วางแผน กำกับ ดูแล ประสานงานและเสนอความเห็นในการจัดการบริการด้านการส่งกำลังบำรุงในเรื่องที่เกี่ยวกับการก่อสร้าง การอาคารสถานที่และสิ่งอำนวยความสะดวกการอสังหาริมทรัพย์ การพัฒนาฐานทัพ การแพทย์ การแรงงานสนับสนุนการส่งกำลังบำรุงและการบริการอื่น ๆ ที่เกี่ยวข้อง ๓.๕.๖กองสรรพกำลัง มีหน้าที่พิจารณารวบรวม วิเคราะห์ และประเมินค่า ข้อมูลทรัพยากรของชาติ เสนอนโยบาย เทคนิค ลำดับความเร่งด่วนและการแบ่งมอบหน้าที่เกี่ยวกับการ จัดการทรัพยากร เว้นการก่อสร้าง การรักษาพยาบาลการขนส่ง การแรงงาน และสิ่งอุปกรณ์ที่เข้าอยู่ในระบบการส่งกำลังทางทหารแล้วรวมทั้งเสนอนโยบายและแนวทางในการวางแผนระดมสรรพกำลังที่เกี่ยวข้องเพื่อสนองความต้องการทางทหารในภาวะฉุกเฉินหรือในเวลาสงคราม ๓.๕.๗กองยุทธบริการระหว่างประเทศ มีหน้าที่พิจารณาเสนอนโยบาย กำกับดูแล ดำเนินการ ประสาน เสนอความเห็นเกี่ยวกับการส่งกำลังบำรุงตามสัญญาและความตกลงทางทหารระหว่างประเทศการให้และรับความช่วยเหลือทางทหารระหว่างประเทศ ตลอดจนการดำเนินการเกี่ยวกับสิทธิของเจ้าหน้าที่ช่วยเหลือทางทหารทั้งทางทหารและพลเรือนที่เข้ามาปฏิบัติการในประเทศ ๓.๕.๘กองสถิติ มีหน้าที่พิจารณาเสนอความเห็น ประสานงานและดำเนินการเกี่ยวกับงานด้านสถิติการวิเคราะห์ระบบงานและกรรมวิธีข้อมูล เพื่อใช้ในการพัฒนาและสนองความต้องการด้านการส่งกำลังบำรุง ๓.๕.๙สำนักงานบริหารข่าวสารสิ่งอุปกรณ์ทางทหาร มีหน้าที่พิจารณาเสนอนโยบายวางแผน กำกับดูแล ดำเนินการ ประสานงานและเสนอความเห็นเกี่ยวกับการพัฒนาระบบบริหารข่าวสาร สิ่งอุปกรณ์ทางทหารและการจัดทำสมุดรายการสิ่งอุปกรณ์ทางทหารที่ใช้ร่วมของกองบัญชาการทหารสูงสุดประสานงานและกำกับดูแลการจัดทำสมุดรายการสิ่งอุปกรณ์ทางทหารของ กองทัพบก กองทัพเรือและกองทัพอากาศ รวมทั้งประสานกับหน่วยงานของต่างประเทศที่เกี่ยวข้อง ๓.๖กรมการสื่อสารทหาร มีหน้าที่พิจารณาเสนอความเห็นเกี่ยวกับนโยบายวางแผน อำนวยการ ประสานงาน กำกับดูแลและดำเนินการในด้านการสื่อสารและการสงครามอิเล็กทรอนิกส์ของกองบัญชาการทหารสูงสุดรวมทั้งประสานงานด้านการสื่อสารและการสงครามอิเล็กทรอนิกส์กับเหล่าทัพมีเจ้ากรมการสื่อสารทหารเป็นผู้บังคับบัญชารับผิดชอบ กรมการสื่อสารทหาร แบ่งส่วนราชการออกเป็น ๓.๖.๑กองกลาง มีหน้าที่ดำเนินการ และประสานงานเกี่ยวกับการสารบรรณ การธุรการ การกำลังพล การสถิติและกรรมวิธีข้อมูลการส่งกำลัง การพลาธิการ การขนส่ง การสวัสดิการ การบริการและการรักษาความปลอดภัย ๓.๖.๒กองนโยบายและแผน มีหน้าที่พิจารณาเสนอนโยบายวางแผนการสื่อสารอิเล็กทรอนิกส์เพื่อสนับสนุนแผนปฏิบัติการทางทหารในการป้องกันประเทศประสานแผนการสื่อสารของกองทัพบก กองทัพเรือ กองทัพอากาศและส่วนราชการอื่น ๆ ที่เกี่ยวข้อง ๓.๖.๓กองอำนวยการสื่อสาร มีหน้าที่พิจารณาเสนอความเห็น อำนวยการ ประสานการปฏิบัติการสื่อสาร การสงครามอิเล็กทรอนิกส์การรักษาความปลอดภัยทางการสื่อสารของกองบัญชาการทหารสูงสุด จัดทำคำแนะนำคำสั่งการสื่อสารและเอกสารทางการสื่อสารอื่นๆ กำหนดระเบียบเกี่ยวกับการสื่อสารรวมทั้งกำหนดวิธีการและระเบียบปฏิบัติการสื่อสารร่วมและผสมทั้งฝ่ายทหารและพลเรือน สำหรับกองบัญชาการทหารสูงสุด ควบคุม แบ่งมอบและประสานความถี่คลื่นวิทยุในการสื่อสารของทางราชการทหาร รวมทั้งพันธมิตรที่ปฏิบัติการอยู่ในประเทศไทย ๓.๖.๔กองวิทยาการและการฝึก มีหน้าที่วิจัย พัฒนา และประเมินผลการปฏิบัติการทางเทคนิคของเครื่องมือสื่อสารอิเล็กทรอนิกส์เพื่อนำมาใช้ให้เหมาะสมในกองทัพไทย ดำเนินการฝึกและศึกษา ตลอดจนการฝึกร่วมและผสมทางการสื่อสารจัดทำ แปล รวบรวมและเผยแพร่เอกสารวิทยาการทางการสื่อสารและการสงครามอิเล็กทรอนิกส์ ๓.๖.๕กองส่งกำลังบำรุงสื่อสาร มีหน้าที่พิจารณาเสนอนโยบาย วางแผน กำกับดูแลเสนอความเห็นและดำเนินการเกี่ยวกับการส่งกำลังบำรุงสายสื่อสารสำหรับกองบัญชาการทหารสูงสุด ตามที่ได้รับมอบหมายประสานกิจการส่งกำลังบำรุงสายสื่อสารกับเหล่าทัพและส่วนราชการที่เกี่ยวข้อง ๓.๖.๖กองการสื่อสารสัญญาป้องกันร่วม มีหน้าที่พิจารณาเสนอนโยบาย วางแผนและดำเนินการเกี่ยวกับการสื่อสารร่วมกับพันธมิตรตามสัญญาระหว่างประเทศ และสนธิสัญญาทางทหารประสานงานและกำกับดูแลการปฏิบัติการเกี่ยวกับเอกสารและระเบียบการสื่อสารระหว่างประเทศร่วมกับกองทัพบก กองทัพเรือ และกองทัพอากาศควบคุมและดำเนินการแจกจ่ายวัสดุการข่าวลับตามสัญญาระหว่างประเทศและสนธิสัญญาทางทหาร ๓.๖.๗ศูนย์การโทรคมนาคมทหาร มีหน้าที่วางแผน ดำเนินการควบคุม การปฏิบัติการติดต่อสื่อสารและระบบโทรคมนาคมทหารให้แก่กองบัญชาการทหารสูงสุด ๓.๖.๘กองพันปฏิบัติการสงครามอิเล็กทรอนิกส์ (อจย. หมายเลข ๑๑ - ๓๔๕ อัตราแยกต่างหาก) ๓.๖.๙กองพันทหารสื่อสาร กองบัญชาการทหารสูงสุด (อจย. หมายเลข ๑๑ - ๙๕ อัตราแยกต่างหาก) ๓.๖.๑๐ กองการเงินมีหน้าที่ดำเนินการเกี่ยวกับการเบิกเงิน การรับจ่ายเงิน การบัญชี การเก็บรักษาเงิน บัญชีและหลักฐานประกอบบัญชีตลอดจนหลักฐานอื่น ๆ ในความรับผิดชอบให้เป็นไปตามระเบียบแบบแผนของทางราชการ ๓.๗กรมกิจการพลเรือนทหาร มีหน้าที่พิจารณาเสนอความเห็นเกี่ยวกับนโยบาย วางแผน อำนวยการ ประสานงาน กำกับดูแลและดำเนินการในด้านกิจการพลเรือนของกองบัญชาการทหารสูงสุดรวมทั้งดำเนินงานในหน้าที่ของสำนักงานเลขานุการคณะกรรมการปฏิบัติการจิตวิทยาแห่งชาติ ตลอดจนประสานงานด้านกิจการพลเรือนกับเหล่าทัพมีเจ้ากรมกิจการพลเรือนทหารเป็นผู้บังคับบัญชารับผิดชอบ กรมกิจการพลเรือนทหาร แบ่งส่วนราชการออกเป็น ๓.๗.๑กองกลาง มีหน้าที่ดำเนินการและประสานงานเกี่ยวกับ การสารบรรณ การธุรการ การกำลังพล การเงิน การสถิติและกรรมวิธีข้อมูลการส่งกำลัง การพลาธิการ การขนส่ง การสวัสดิการ การบริการและการรักษาความปลอดภัย ๓.๗.๒กองนโยบายและแผน มีหน้าที่เสนอแนะนโยบาย วางแผน อำนวยการและประสานงานเกี่ยวกับกิจการพลเรือนและสงครามการเมืองของกองบัญชาการทหารสูงสุด และในส่วนที่เกี่ยวข้องกับการดำเนินงานของคณะกรรมการปฏิบัติการจิตวิทยาแห่งชาติและอำนวยการเกี่ยวกับการศึกษาอบรมด้านกิจการพลเรือนและสงครามการเมือง ๓.๗.๓กองสารนิเทศ มีหน้าที่วางแผน อำนวยการ ประสานงาน ดำเนินการด้านกิจการพลเรือนในเรื่องที่เกี่ยวกับการรวบรวมข่าวสารและดำเนินกรรมวิธีข่าวสารทั้งภายในและภายนอกประเทศที่มีผลทางด้านกิจการพลเรือนและสงครามการเมืองดำเนินการผลิตกระจายข่าวสาร รวมทั้งสำรวจ วิเคราะห์และประเมินค่าด้านกิจการพลเรือนและดำเนินงานห้องสมุด ๓.๗.๔กองประชาสัมพันธ์ มีหน้าที่วางแผน อำนวยการ ประสานงาน และดำเนินการในเรื่องที่เกี่ยวกับการเสนาสนเทศการประชาสนเทศและการชุมชนสัมพันธ์ ๓.๗.๕กองปฏิบัติการจิตวิทยา มีหน้าที่วางแผน อำนวยการ ประสานงาน และดำเนินการในเรื่องที่เกี่ยวกับการปฏิบัติการจิตวิทยาเพื่อผลทางด้านกิจการพลเรือนและสงคราม การเมือง และสนับสนุนด้านการปฏิบัติการจิตวิทยาของคณะกรรมการปฏิบัติการจิตวิทยาแห่งชาติ ๓.๗.๖กองกิจการพลเรือน มีหน้าที่วางแผน อำนวยการ ประสานงานและดำเนินการในด้านกิจการพลเรือน และสงครามการเมืองการจัดตั้งมวลชน การป้องกันฝ่ายพลเรือน และการปกครองโดยฝ่ายทหาร ๓.๗.๗กองเลขานุการคณะกรรมการปฏิบัติการจิตวิทยาแห่งชาติ มีหน้าที่เกี่ยวกับการประชุมของคณะกรรมการปฏิบัติการจิตวิทยาแห่งชาติและคณะอนุกรรมการสาขาต่างๆ ประสานงานกับส่วนราชการที่เกี่ยวข้องเพื่อดำเนินการให้เป็นไปตามผลการประชุม และนโยบายที่กำหนดไว้ จัดทำแผนโครงการปฏิบัติการจิตวิทยาติดตามประเมินผลการดำเนินงาน รายงานผลการปฏิบัติตามมติที่ประชุมและจัดเตรียมเอกสารข้อมูล ๓.๗.๘กองทหารพัฒนา มีหน้าที่พิจารณาเสนอความเห็นเกี่ยวกับนโยบายการใช้กำลังทหารเพื่อการพัฒนาประเทศ วางแผนและจัดทำโครงการเกี่ยวกับการศึกษาและการพัฒนากำลังพลของทหารอำนวยการและกำกับดูแลเกี่ยวกับการส่งเสริมและพัฒนาอาชีพแก่ราษฎร รวมทั้งกิจกรรมของหน่วยทหารในการพัฒนาประเทศตลอดจนประสานการใช้กำลังทหารในการพัฒนาประเทศกับกองทัพบก กองทัพเรือกองทัพอากาศและส่วนราชการที่เกี่ยวข้อง ๓.๘สำนักงานปลัดบัญชีทหาร มีหน้าที่พิจารณาเสนอความเห็นเกี่ยวกับนโยบาย วางแผน อำนวยการ ประสานงาน กำกับดูแลและดำเนินการในด้านการปลัดบัญชี และสายวิทยาการ ปลัดบัญชีของกองบัญชาการทหารสูงสุดรวมทั้งประสานงานด้านการปลัดบัญชีกับเหล่าทัพมีปลัดบัญชีทหารเป็นผู้บังคับบัญชารับผิดชอบ สำนักงานปลัดบัญชีทหาร แบ่งส่วนราชการออกเป็น ๓.๘.๑กองกลาง มีหน้าที่ดำเนินการ และประสานงานเกี่ยวกับการสารบรรณ การธุรการ การกำลังพล การเงิน การสถิติและกรรมวิธีข้อมูลการส่งกำลัง การพลาธิการ การขนส่ง การสวัสดิการ การบริการและการรักษาความปลอดภัย ๓.๘.๒สำนักบริหารทรัพยากร มีหน้าที่พิจารณาเสนอความเห็น วางแผน อำนวยการ ประสานงานกำกับการและดำเนินการเกี่ยวกับการบริหารทรัพยากร การกำหนดนโยบายและแผนการบริหารทรัพยากร การจัดทำกำหนดการและโครงการตลอดจนการพัฒนาเพิ่มประสิทธิภาพในการใช้ทรัพยากรของกองบัญชาการทหารสูงสุดกองทัพบก กองทัพเรือและกองทัพอากาศ ๓.๘.๓กองงบประมาณ มีหน้าที่พิจารณาเสนอความเห็น วางแผน อำนวยการ ประสานงาน กำกับการ และดำเนินการเกี่ยวกับการงบประมาณการจัดทำงบประมาณรายจ่ายประจำปีของกองบัญชาการทหารสูงสุด กองทัพบก กองทัพเรือและกองทัพอากาศ จัดสรรงบประมาณ และบริหารงบประมาณของกองบัญชาการทหารสูงสุดพิจารณาร่วมกับส่วนราชการต่าง ๆในเรื่องการจัดแผนงาน งานโครงการและเรื่องอื่น ๆที่เกี่ยวกับการงบประมาณ ๓.๘.๔กองควบคุมงบประมาณ มีหน้าที่พิจารณาและเสนอความเห็นเกี่ยวกับการใช้จ่ายงบประมาณ รายงานสถานภาพงบประมาณรวมทั้งแบบธรรมเนียมที่เกี่ยวกับการงบประมาณ การเงิน การบัญชี การพัสดุและทรัพย์สินของกองบัญชาการทหารสูงสุด กองทัพบก กองทัพเรือ และกองทัพอากาศ ปรับปรุงแก้ไขและพัฒนาระบบบัญชีดำเนินการควบคุมงบประมาณทรัพย์สินหนี้สินและกำกับดูแลการตรวจสอบภายในของกองบัญชาการทหารสูงสุด ๓.๘.๕กองตรวจสอบและวิเคราะห์ มีหน้าที่วางแผน อำนวยการประสานงาน กำกับการและดำเนินการเกี่ยวกับระบบการรายงานผลการใช้ทรัพยากรของกองบัญชาการทหารสูงสุดให้เป็นมาตรฐานเดียวกัน การติดตามความก้าวหน้าโครงการดำเนินการเกี่ยวกับการตรวจสอบ การวิเคราะห์ และการประเมินผล การใช้ทรัพยากรตลอดจนดำเนินกรรมวิธีทางสถิติเกี่ยวกับการเงิน การงบประมาณ และสถิติอื่น ๆในการบริหารทรัพยากรของกองบัญชาการทหารสูงสุดกองทัพบก กองทัพเรือและกองทัพอากาศ ๓.๘.๖ กองจัดการมีหน้าที่พิจารณาเสนอความเห็น วางแผน อำนวยการ ประสานงาน กำกับการ และดำเนินการเกี่ยวกับการจัดการการสำรวจ การจัดการ การจัดหน่วยการปรับปรุงระบบงานและวิธีการปฏิบัติงานของส่วนราชการในกองบัญชาการทหารสูงสุดกองทัพบกกองทัพเรือและกองทัพอากาศ ๓.๘.๗กองวิทยาการ มีหน้าที่พิจารณาเสนอความเห็น วางแผน อำนวยการ ประสานงานกำกับการและดำเนินการเกี่ยวกับการให้ความรู้และพัฒนาหลักนิยมในสายวิทยาการ ปลัดบัญชีตลอดจนกำกับดูแลกำลังพลเหล่าทหารการเงินและควบคุมกำลังพลสายงานปลัดบัญชีของกองบัญชาการทหารสูงสุด ๓.๙หน่วยบัญชาการทหารพัฒนา มีหน้าที่พิจารณาเสนอความเห็นเกี่ยวกับนโยบายวางแผน อำนวยการ ประสานงาน และปฏิบัติการเกี่ยวกับการป้องกันการแทรกซึมบ่อนทำลายความมั่นคงของชาติด้วยการพัฒนาเศรษฐกิจและสังคมจิตวิทยาของประเทศในถิ่นทุรกันดาร และในพื้นที่ที่กำหนดเพื่อการป้องกันอธิปไตยและรักษาความสงบเรียบร้อยของประเทศรวมทั้งการพัฒนากำลังพลของทหารเพื่อสนับสนุนการพัฒนาประเทศตลอดจนปฏิบัติภารกิจอื่น ๆ ที่เกี่ยวข้องตามที่ได้รับมอบหมายมีผู้บัญชาการทหารพัฒนาเป็นผู้บังคับบัญชารับผิดชอบ หน่วยบัญชาการทหารพัฒนา แบ่งส่วนราชการออกเป็น ๓.๙.๑ กองธุรการ มีหน้าที่ดำเนินการเกี่ยวกับการธุรการ การสารบรรณ การธุรการ การกำลังพล และงานพิธีต่าง ๆ ๓.๙.๒กองการเงิน มีหน้าที่ดำเนินการเกี่ยวกับการเบิกเงิน การรับจ่ายเงิน การบัญชี การเก็บรักษาเงิน บัญชีและหลักฐานประกอบบัญชีตลอดจนหลักฐานอื่น ๆ ในความรับผิดชอบให้เป็นไปตามระเบียบแบบแผนของทางราชการ ๓.๙.๓กองกำลังพล มีหน้าที่พิจารณาเสนอความเห็น วางแผน อำนวยการ ประสานงาน กำกับดูแลและดำเนินการเกี่ยวกับกิจการกำลังพลของหน่วยบัญชาการทหารพัฒนา ๓.๙.๔กองข่าว มีหน้าที่พิจารณาเสนอความเห็น วางแผน อำนวยการ ประสานงานและกำกับดูแลการปฏิบัติงานข่าวกรองการต่อต้านข่าวกรองและการรักษาความปลอดภัย ๓.๙.๕กองยุทธการ มีหน้าที่พิจารณาเสนอความเห็น วางแผน อำนวยการ ประสานงาน กำกับดูแลและดำเนินการเกี่ยวกับการพัฒนาเศรษฐกิจและสังคมจิตวิทยาการจัดการฝึกศึกษา การบันทึกข้อมูลการวิเคราะห์และประเมินผลการปฏิบัติงาน ๓.๙.๖กองส่งกำลังบำรุง มีหน้าที่พิจารณาเสนอความเห็น วางแผนอำนวยการ ประสานงาน และกำกับดูแล การส่งกำลัง การซ่อมบำรุงการบริการทางการแพทย์ การขนส่งและการบริการอื่น ๆ ๓.๙.๗กองกิจการพลเรือน มีหน้าที่พิจารณาเสนอความเห็น วางแผนอำนวยการ ประสานงานกำกับดูแลและดำเนินการเกี่ยวกับงานด้านกิจการพลเรือน การปฏิบัติการจิตวิทยาและการประชาสัมพันธ์ ๓.๙.๘กองการสื่อสาร มีหน้าที่เสนอความเห็น วางแผน อำนวยการประสานงาน กำกับดูแลและดำเนินการเกี่ยวกับการสื่อสารการรักษาความปลอดภัยทางการสื่อสารและกิจการวิทยุกระจายเสียงรวมทั้งประสานข่าวการสื่อสารกับส่วนราชการที่เกี่ยวข้อง ๓.๙.๙กองงบประมาณ มีหน้าที่พิจารณาเสนอความเห็น วางแผน อำนวยการ ประสานงาน กำกับดูแล และดำเนินการเกี่ยวกับการงบประมาณการบริหารทรัพยากรการตรวจสอบประเมินผลและควบคุมโครงการในด้านงบประมาณ ๓.๙.๑๐กองการช่าง มีหน้าที่วางแผน อำนวยการ ประสานงาน ประมาณการ และกำกับดูแลเกี่ยวกับงานการช่างที่ได้รับมอบหมาย ๓.๙.๑๑สำนักงานพัฒนาพิเศษ มีหน้าที่วางแผน อำนวยการ ประสานงาน และดำเนินการเกี่ยวกับการส่งเสริมและพัฒนาเศรษฐกิจและสังคมจิตวิทยาการช่วยเหลือประชาชน ตลอดจนให้การสนับสนุนการปฏิบัติเป็นส่วนรวม ๓.๙.๑๒สำนักงานพัฒนาภาคที่ ๑, ๒, ๓ และ ๔ มีหน้าที่วางแผน อำนวยการ ประสานงานและดำเนินการเกี่ยวกับการส่งเสริมและพัฒนาเศรษฐกิจและสังคมจิตวิทยารวมทั้งการช่วยเหลือประชาชนในพื้นที่ที่กำหนด ๓.๙.๑๓สำนักงานทหารพัฒนา มีหน้าที่พิจารณาเสนอความเห็นเกี่ยวกับนโยบายการใช้กำลังทหารเพื่อการพัฒนาประเทศวางแผนและจัดทำโครงการเกี่ยวกับการพัฒนากำลังพลของทหารอำนวยการและการดำเนินการเกี่ยวกับการส่งเสริมและพัฒนาอาชีพแก่ทหารและราษฎร ตลอดจนกิจกรรมของหน่วยทหารในการพัฒนาประเทศ ๓.๙.๑๔สำนักงานสนับสนุน มีหน้าที่ดำเนินการเกี่ยวกับการสนับสนุนและบริการให้แก่ส่วนราชการต่าง ๆ ของหน่วยบัญชาการทหารพัฒนา ๓.๑๐ศูนย์รักษาความปลอดภัย มีหน้าที่เกี่ยวกับการปฏิบัติการข่าวกรองและการต่อต้านการข่าวกรองทางทหารเพื่อความมั่นคงของประเทศการรักษาความปลอดภัยร่วมกับหน่วยงานที่เกี่ยวข้องสำหรับองค์พระมหากษัตริย์ พระราชินีพระรัชทายาท และพระบรมวงศานุวงศ์ตลอดจนบุคคลสำคัญการรักษาความปลอดภัยทางทหาร ทางการข่าวกรองและทางการสื่อสาร รวมทั้งการดำเนินการฝึกศึกษาด้านการข่าวกรองและปฏิบัติภารกิจอื่นๆ ตามที่ผู้บังคับบัญชามอบหมายมีผู้บัญชาการศูนย์รักษาความปลอดภัยเป็นผู้บังคับบัญชารับผิดชอบ ศูนย์รักษาความปลอดภัย แบ่งส่วนราชการออกเป็น ๓.๑๐.๑ กองบัญชาการมีหน้าที่วางแผน อำนวยการ ประสานงานกำกับดูแล ดำเนินการและบริหารงานให้เป็นไปตามภารกิจของศูนย์รักษาความปลอดภัยและนโยบายที่ได้รับมอบ ๓.๑๐.๒กอง ๑ มีหน้าที่ดำเนินกรรมวิธีต่อข่าวสาร ผลิตและประเมินข่าวกรองทางทหารของต่างประเทศ และข่าวกรองในประเทศเกี่ยวกับการจารกรรม การก่อวินาศกรรม การบ่อนทำลายและการกระจายข่าวต่อส่วนราชการ ๓.๑๐.๓กอง ๒ มีหน้าที่ดำเนินการเกี่ยวกับการปฏิบัติการข่าวกรองเพื่อความมั่นคงของประเทศและการต่อต้านการข่าวกรอง ในเรื่องการก่อวินาศกรรมการแทรกซึม การบ่อนทำลาย และการละเมิดการรักษาความปลอดภัยในพื้นที่ ๖ จังหวัดคือ กรุงเทพมหานคร นนทบุรีปทุมธานี สมุทรปราการ สมุทรสาคร และนครปฐม ๓.๑๐.๔กอง๓ มีหน้าที่ดำเนินการเกี่ยวกับการปฏิบัติการข่าวกรอง เพื่อความมั่นคงของประเทศและการต่อต้านการข่าวกรองในเรื่องการก่อวินาศกรรม การแทรกซึม การบ่อนทำลายและการละเมิดการรักษาความปลอดภัยโดยรับผิดชอบพื้นที่ภายในประเทศเว้น ๖ จังหวัด คือ กรุงเทพมหานคร นนทบุรี ปทุมธานี สมุทรปราการสมุทรสาครและนครปฐม ๓.๑๐.๕กอง ๔ มีหน้าที่ดำเนินการเกี่ยวกับการปฏิบัติการข่าวกรอง เพื่อความมั่นคงของประเทศและการต่อต้านการข่าวกรองในเรื่องการจารกรรมและการก่อการร้ายสากล ๓.๑๐.๖กอง ๕ มีหน้าที่ดำเนินการเกี่ยวกับการสื่อสาร เครื่องมือ เทคนิค การภาพ การพัฒนาเครื่องมือ และการซ่อมบำรุงเพื่อสนับสนุนการปฏิบัติการข่าวกรอง การต่อต้าน การข่าวกรอง การรักษาความปลอดภัยและการฝึกศึกษาของศูนย์รักษาความปลอดภัย ๓.๑๐.๗กอง ๖ มีหน้าที่ดำเนินการเกี่ยวกับการปฏิบัติข่าวกรองทางการสื่อสารและการรักษาความปลอดภัยเกี่ยวกับการสื่อสารให้แก่ส่วนราชการของกองบัญชาการทหารสูงสุดและเหล่าทัพ ๓.๑๐.๘กอง ๗ มีหน้าที่ดำเนินการเกี่ยวกับการรักษาความปลอดภัยตามระเบียบว่าด้วยการรักษาความปลอดภัยแห่งชาติกำหนดระเบียบควบคุม และตรวจตราการรักษาความปลอดภัยภายในศูนย์รักษาความปลอดภัย ๓.๑๐.๙กอง ๘ มีหน้าที่ร่วมถวายความปลอดภัยแด่องค์พระบาทสมเด็จพระเจ้าอยู่หัว ฯ สมเด็จพระนางเจ้า ฯ พระบรมราชินีนาถพระบรมวงศานุวงศ์และผู้แทนพระองค์ตามที่ทรงพระกรุณาโปรดเกล้า ฯรวมทั้งร่วมถวายหรือร่วมให้ความปลอดภัยแด่ประมุขชาวต่างประเทศ ราชอาคันตุกะ ตลอดจนให้ความปลอดภัยแก่บุคคลสำคัญทางทหารบุคคลสำคัญทางทหารต่างประเทศและบุคคลอื่นใดตามที่ได้รับมอบหมาย ๓.๑๐.๑๐กอง ๙ มีหน้าที่ดำเนินการเกี่ยวกับการปฏิบัติการข่าวกรองและการต่อต้านการข่าวกรองของประเทศรอบบ้าน ด้านทิศเหนือทิศตะวันตก ทิศใต้ และประเทศอื่น ๆ ตามที่ได้รับมอบ ๓.๑๐.๑๑กอง ๑๐ มีหน้าที่ดำเนินการเกี่ยวกับการปฏิบัติการข่าวกรองและการต่อต้านการข่าวกรองของประเทศรอบบ้าน ด้านทิศตะวันออกทิศตะวันออกเฉียงเหนือ และประเทศอื่น ๆ ตามที่ได้รับมอบ ๓.๑๐.๑๒กอง ๑๑ มีหน้าที่ดำเนินการเกี่ยวกับการพลาธิการ การขนส่ง การบริการ การยุทธโยธา การสวัสดิการ การรักษาพยาบาลและการเวชกรรมป้องกัน เพื่อสนับสนุนการปฏิบัติงานของศูนย์รักษาความปลอดภัย ๓.๑๐.๑๓กอง ๑๒ มีหน้าที่ดำเนินการเกี่ยวกับการปฏิบัติการข่าวกรองและต่อต้านการข่าวกรองเพื่อความมั่นคงของประเทศในด้านสังคมจิตวิทยา ๓.๑๐.๑๔โรงเรียนรักษาความปลอดภัย มีหน้าที่ดำเนินการฝึกและศึกษาเจ้าหน้าที่การข่าวกรอง และการต่อต้านการข่าวกรองรวมทั้งให้การฝึกศึกษาเจ้าหน้าที่ภาษา เจ้าหน้าที่ตีความภาพถ่าย เจ้าหน้าที่ซักถาม เชลยศึกเจ้าหน้าที่ทำเนียบกำลังรบ และเจ้าหน้าที่พิเศษอื่น ๆ ตามความจำเป็นของทางราชการตลอดจนฝึกสอนเจ้าหน้าที่ในการใช้เครื่องมือเทคนิคต่าง ๆ เกี่ยวกับการปฏิบัติการของศูนย์รักษาความปลอดภัยและดำเนินกิจการห้องสมุด ๓.๑๑กรมสารบรรณทหาร มีหน้าที่ดำเนินการเกี่ยวกับการสารบรรณ การธุรการ การกำลังพล พิธีการ การคดีและนิติกรรม และการฝึกศึกษาในสายวิทยาการเหล่าทหารสารบรรณของกองบัญชาการทหารสูงสุดมีเจ้ากรมสารบรรณทหารเป็นผู้บังคับบัญชารับผิดชอบ กรมสารบรรณทหาร แบ่งส่วนราชการออกเป็น ๓.๑๑.๑กองกลาง มีหน้าที่ดำเนินการเกี่ยวกับการสารบรรณ การธุรการ การกำลังพล การเงิน การรักษาความปลอดภัยและการบริการหน่วยงานในกรมสารบรรณทหาร ในเรื่องการพลาธิการ การเคลื่อนย้าย การยุทธโยธา การสวัสดิการการจัดหา การเก็บรักษา แจกจ่ายแบบพิมพ์ แบบธรรมเนียมและรับผิดชอบเกี่ยวกับกิจการพิมพ์และโรงพิมพ์ ๓.๑๑.๒กองการสารบรรณ มีหน้าที่ดำเนินการเกี่ยวกับงานสารบรรณ การเก็บรักษาแบบธรรมเนียมเอกสารของกองบัญชาการทหารสูงสุดและการพิธีการ ๓.๑๑.๓กองการกำลังพล มีหน้าที่ดำเนินการและจัดการเกี่ยวกับการธุรการกำลังพล การทำทำเนียบข้าราชการและลูกจ้างการให้รับและงดรับเงินเพิ่มต่าง ๆ การขอพระราชทานยศ เครื่องราชอิสริยาภรณ์ เหรียญตรา และกรรมวิธีข้อมูล ๓.๑๑.๔กองประวัติและบำเหน็จบำนาญ มีหน้าที่ดำเนินการเกี่ยวกับประวัติข้าราชการชั้นสัญญาบัตร การขอรับเบี้ยหวัดบำเหน็จบำนาญให้ข้าราชการชั้นสัญญาบัตรและดำเนินการตรวจสอบหลักฐานการขอรับเบี้ยหวัดบำเหน็จบำนาญให้ข้าราชการต่ำกว่าชั้นสัญญาบัตร ๓.๑๑.๕กองพระธรรมนูญ มีหน้าที่สืบสวนสอบสวนคดีตามคำสั่งของผู้บังคับบัญชา เป็นที่ปรึกษากฎหมายของผู้บังคับบัญชาพิจารณาเสนอความเห็นทางกฎหมายและทางวินัยทหารตามที่ผู้บังคับบัญชามอบหมายตรวจร่างสัญญาต่าง ๆของกองบัญชาการหารสูงสุด และพิจารณาดำเนินการในทางแพ่งและทางอาญาที่เกี่ยวกับผลประโยชน์ของส่วนราชการกองบัญชาการทหารสูงสุด ๓.๑๒กรมการเงินทหาร มีหน้าที่ดำเนินการเกี่ยวกับการบริหารการเงิน การบัญชี และการฝึกศึกษาในสายวิทยาการเหล่าทหารการเงินของกองบัญชาการทหารสูงสุดมีเจ้ากรมการเงินทหารเป็นผู้บังคับบัญชารับผิดชอบ กรมการเงินทหาร แบ่งส่วนราชการออกเป็น ๓.๑๒.๑แผนกธุรการ มีหน้าที่ดำเนินการเกี่ยวกับการสารบรรณ การธุรการ การกำลังพล การเงิน การบริการ และการรักษาความปลอดภัย ๓.๑๒.๒ กองวิทยาการมีหน้าที่พิจารณาเสนอความเห็น วางแผน อำนวยการ ประสานงานกำกับการและดำเนินการเกี่ยวกับกิจการกำลังพลและการฝึกศึกษาวิชาการของเหล่าทหารการเงินพัฒนาระบบงานกรรมวิธีข้อมูลอัตโนมัติทางด้านการเงิน รวมทั้งพัฒนาหลักนิยมในวิทยาการสายการเงิน การควบคุม การใช้งบประมาณให้คำปรึกษาในกิจการเกี่ยวกับการเงินแก่ผู้บังคับบัญชาและส่วนราชการในกองบัญชาการทหารสูงสุด ๓.๑๒.๓กองค่าใช้จ่าย มีหน้าที่ตรวจสอบหลักฐานการเบิกเงินราชการ การขอกันเงินทำฎีกาเบิกเงินราชการตามแผนงานและหมวดรายจ่ายหรือประเภทเงิน ให้คำปรึกษาแก่ผู้บังคับบัญชาและส่วนราชการที่เกี่ยวข้องในเรื่องการเบิกจ่ายเงินราชการ ๓.๑๒.๔กองเงินเดือน มีหน้าที่ทำบัญชีถือจ่ายเงินเดือน ค่าจ้าง และทะเบียนคุมการเบิกเงินเดือนของข้าราชการและลูกจ้างตรวจสอบหลักฐานและทำฎีกาเบิกเงินเดือนค่าจ้างและเงินงบกลาง จัดทำแบบยื่นรายการภาษี หัก ณ ที่จ่ายของข้าราชการ ลูกจ้าง กองบัญชาการทหารสูงสุดให้คำปรึกษาแก่ผู้บังคับบัญชาและส่วนราชการที่เกี่ยวข้องในเรื่องเกี่ยวกับการเบิกเงินเดือน ค่าจ้าง ค่าเช่าบ้าน เงินงบกลาง กระทรวงการคลังและเงินอื่น ๓.๑๒.๕ กองบัญชีมีหน้าที่ทำบัญชีเงินราชการของกองบัญชาการทหารสูงสุด ทำรายงานการเงินเก็บรักษาเอกสารการเงินทำงบเดือนและใบสำคัญคู่จ่ายเงิน วิเคราะห์รายงานการเงินเพื่อประเมินผลการหมุนเวียนกระแสเงินสดของหน่วยและของกองบัญชาการทหารสูงสุด ให้คำปรึกษาและแนะนำด้านบัญชีกับส่วนราชการในกองบัญชาการทหารสูงสุด ๓.๑๒.๖กองธนารักษ์ มีหน้าที่รับจ่ายเงิน ฝากเงิน ถอนเงิน นำส่งเงินและโอนเงินรับผิดชอบการเก็บรักษาเงินและหลักฐานแทนตัวเงินตรวจสอบและบันทึกรหัสข้อมูลเงินได้รายเดือนและหนี้สินของส่วนราชการ ดำเนินการจัดทำหลักฐานการจ่ายเงินเดือนและค่าจ้างของข้าราชการกองบัญชาการทหารสูงสุด ๓.๑๓กรมแผนที่ทหาร มีหน้าที่ดำเนินการสำรวจทางพื้นดินและทางอากาศเพื่อจัดทำและผลิตแผนที่และสารสนเทศทางแผนที่สำหรับใช้ในการรักษาความมั่นคงและการพัฒนาประเทศ ดำเนินการเกี่ยวกับงานยีออเดซี่และยีออฟิสิกส์ตลอดจนดำเนินการเกี่ยวกับการฝึกศึกษาในสายวิทยาการเหล่าทหารแผนที่มีเจ้ากรมแผนที่ทหารเป็นผู้บังคับบัญชารับผิดชอบ กรมแผนที่ทหาร แบ่งส่วนราชการออกเป็น ๓.๑๓.๑กองบัญชาการ มีหน้าที่อำนวยการ บริหารงาน วางแผนและโครงการให้เป็นไปตามภารกิจที่กรมแผนที่ทหารได้รับมอบหมายรวมทั้งดำเนินการทางธุรการ การกำลังพล และการเงินของกรม ๓.๑๓.๒กองบริการ มีหน้าที่จัดหา เก็บรักษา แจกจ่าย จำหน่าย ซ่อมบำรุงสิ่งอุปกรณ์และยานพาหนะ ดำเนินงานยุทธโยธา การขนส่งการสวัสดิการ และบริการแรงงาน เพื่อสนับสนุนหน่วยต่าง ๆ ของกรมแผนที่ทหาร ๓.๑๓.๓กองพยาบาล มีหน้าที่ให้การรักษาพยาบาลและการสุขาภิบาล ๓.๑๓.๔กองยีออเดซี่และยีออฟิสิกส์ มีหน้าที่สำรวจหาพิกัดของหมุดหลักฐานรังวัดความดูดพิภพตรวจสภาพแม่เหล็กและความสั่นสะเทือนพิภพ ตลอดจนดำเนินงานด้านอิเล็กทรอนิกส์ที่เกี่ยวกับกิจการแผนที่ ๓.๑๓.๕กองเขตแดนระหว่างประเทศ มีหน้าที่ดำเนินการด้านเทคนิคเกี่ยวกับงานเขตแดนทางบกระหว่างประเทศไทยกับประเทศเพื่อนบ้าน ๓.๑๓.๖กองทำแผนที่ มีหน้าที่สำรวจหาข้อมูลเพื่อการทำแผนที่บก จัดทำต้นร่างแผนที่ รวมทั้งตรวจและแก้ไขแผนที่ ๓.๑๓.๗กองภูมิศาสตร์ มีหน้าที่สำรวจสภาพภูมิศาสตร์เพื่อจัดทำเอกสารและแผนที่ภูมิศาสตร์ ใช้ในราชการทหารและส่วนราชการอื่น ๓.๑๓.๘กองพิมพ์ มีหน้าที่ถ่ายรูป พิมพ์แผนที่ พิมพ์เอกสาร ซ่อมบำรุงเครื่องมือและอุปกรณ์ การทำแผนที่ เครื่องจักรกลเก็บรักษาเอกสารต้นร่างแผนที่กับวัสดุการพิมพ์ตลอดจนบริการจำหน่ายสิ่งพิมพ์ตามที่ได้รับมอบหมาย ๓.๑๓.๙กองคลังแผนที่ มีหน้าที่เก็บรักษา แจกจ่ายแผนที่ เก็บรักษาเครื่องมือสำรวจ ตลอดจนบริการจำหน่ายแผนที่และภาพถ่ายทางอากาศตามที่ได้รับมอบหมาย ๓.๑๓.๑๐กองบินถ่ายภาพทางอากาศ มีหน้าที่วางแผน ประสานงานดำเนินการบินถ่ายภาพและสำรวจทางอากาศเพื่อกิจการแผนที่และการพัฒนาประเทศ ล้างฟิล์ม ตรวจสอบคุณภาพฟิล์มต้นฉบับและภาพถ่ายทางอากาศดำเนินการผลิตภาพถ่ายทางอากาศบินสนับสนุนการสำรวจทางพื้นดินบินสนับสนุนทั่วไปให้แก่กองบัญชาการทหารสูงสุด ตามที่ได้รับมอบหมาย ปรนนิบัติ บำรุงและซ่อมบำรุงอากาศยานขั้นหน่วยตลอดจนการฝึกนักบินและต้นหนถ่ายภาพรวมทั้งรับผิดชอบการควบคุมรักษาความปลอดภัยในการบินถ่ายภาพทางอากาศ ๓.๑๓.๑๑ศูนย์ข้อมูลทางแผนที่ มีหน้าที่ดำเนินการรวบรวม ดำเนินกรรมวิธี ปรับปรุง บำรุงรักษาและให้บริการข้อมูลทางแผนที่พัฒนาระบบงานฐานข้อมูลให้มีความทันสมัยเหมาะสมกับการบริการเพื่อสนับสนุนส่วนราชการและสนับสนุนการดำเนินงานของระบบการบังคับบัญชา การควบคุมการสื่อสารและการข่าวกรองให้แก่กองบัญชาการทหารสูงสุดและเหล่าทัพรวมทั้งดำเนินงานศูนย์สารสนเทศทางแผนที่ตามมติสหประชาชาติว่าด้วยกิจการแผนที่สำหรับภาคพื้นเอเชียและตะวันออกไกล ๓.๑๓.๑๒โรงเรียนแผนที่ มีหน้าที่ให้การศึกษา ดำเนินการฝึกอบรมในด้านวิทยาการของเหล่าตามหลักสูตรที่กำหนดแก่ทหารแผนที่และช่างสำรวจของส่วนราชการ ตลอดจนจัดทำตำราและอุปกรณ์การศึกษาที่เกี่ยวข้อง ๓.๑๔ศูนย์วิจัยและพัฒนาการทหาร มีหน้าที่พิจารณาเสนอความเห็นวางแผนอำนวยการ ประสานงานกำกับดูแลและดำเนินการเกี่ยวกับการวิจัยและพัฒนาการทหารของกองบัญชาการทหารสูงสุดรวมทั้งประสานงานเกี่ยวกับการวิจัยและพัฒนาการทหารกับเหล่าทัพ ส่วนราชการและภาคเอกชนที่เกี่ยวข้องมีผู้บังคับบัญชาการศูนย์วิจัยและพัฒนาการทหารเป็นผู้บังคับบัญชารับผิดชอบ ศูนย์วิจัยและพัฒนาการทหาร แบ่งส่วนราชการออกเป็น ๓.๑๔.๑กองธุรการ มีหน้าที่ดำเนินการเกี่ยวกับ การสารบรรณ การธุรการ การกำลังพล การพลาธิการ การขนส่ง การสวัสดิการ การบริการการรักษาความปลอดภัย และการสนับสนุนอื่น ๆ ๓.๑๔.๒กองแผนและโครงการ มีหน้าที่ วางแผน ดำเนินการ ประสานงาน กำกับการเกี่ยวกับการกำหนดนโยบายและเป้าหมายในการวิจัยและพัฒนาการทางทหารรวมทั้งส่งเสริมการวิจัยตลอดจนบริหารงบประมาณในการปฏิบัติการวิจัยของกองบัญชาการทหารสูงสุดและการจดลิขสิทธิ์ผลงานวิจัย ๓.๑๔.๓กองวิจัยและพัฒนาหลักการ มีหน้าที่พิจารณาเสนอความเห็นประสานงาน วิเคราะห์ ควบคุม กำกับดูแลและประเมินผลโครงการวิจัยและพัฒนาการทหารด้านหลักการของหน่วยงานปฏิบัติการวิจัยและพัฒนาการทหารตลอดจนดำเนินการวิจัยและพัฒนาการทหารด้านหลักการ หลักนิยม ระบบทางทหารของกองบัญชาการทหารสูงสุดและที่ใช้ร่วมเหล่าทัพ ๓.๑๔.๔กองวิจัยและพัฒนาวิทยาศาสตร์และเทคโนโลยีมีหน้าที่พิจารณาเสนอความเห็น ประสานงาน วิเคราะห์ ควบคุม กำกับดูแลและประเมินผลโครงการวิจัยและพัฒนาการทหารด้านวิทยาศาสตร์และเทคโนโลยีของหน่วยปฏิบัติการวิจัยและพัฒนาการทหารตลอดจนดำเนินการวิจัยและพัฒนาการทหารด้านวิทยาศาสตร์และเทคโนโลยีของกองบัญชาการทหารสูงสุดและที่ใช้ร่วมเหล่าทัพรวมทั้งดำเนินการเกี่ยวกับมาตรฐานยุทโธปกรณ์ ๓.๑๔.๕กองสนเทศการวิจัย มีหน้าที่รวบรวม วิเคราะห์ข่าวสารและข้อมูลด้านการวิจัยและพัฒนาการทหาร ติดตามและรวบรวมความเจริญก้าวหน้าเกี่ยวกับวิทยาศาสตร์การวิจัยและพัฒนาทั้งในประเทศและต่างประเทศรวมทั้งดำเนินการเกี่ยวกับงานวิจัยด้านเทคโนโลยีสารสนเทศ กิจการห้องสมุด เผยแพร่ให้ความรู้เปิดอบรมหลักสูตรทางด้านการวิจัยและบริการข่าวสารข้อมูลด้านการวิจัยและพัฒนาการทหาร ๓.๑๕กรมการสรรพกำลังทหาร มีหน้าที่พิจารณาเสนอความเห็นเกี่ยวกับนโยบายในการระดมสรรพกำลังเพื่อการทหาร วางแผน อำนวยการ ประสานงานกำกับดูแล และดำเนินการเกี่ยวกับการระดมสรรพกำลังทางทหารและการระดมสรรพกำลังทางอุตสาหกรรมเพื่อทหารของกองบัญชาการทหารสูงสุด ประสานงานเกี่ยวกับการระดมสรรพกำลังกับเหล่าทัพส่วนราชการและภาคเอกชนที่เกี่ยวข้องตลอดจนประสานการช่วยเหลือทางทหารกับต่างประเทศเพื่อการระดมสรรพกำลังทางทหารมีเจ้ากรมการสรรพกำลังทหารเป็นผู้บังคับบัญชารับผิดชอบ กรมการสรรพกำลังทหาร แบ่งส่วนราชการออกเป็น ๓.๑๕.๑กองกลาง มีหน้าที่ดำเนินการและประสานงานเกี่ยวกับการสารบรรณ การธุรการ การกำลังพล การสถิติและกรรมวิธีข้อมูลการส่งกำลัง การพลาธิการ การขนส่งการสวัสดิการ การบริการ และการรักษาความปลอดภัย ๓.๑๕.๒กองนโยบายและแผน มีหน้าที่พิจารณาเสนอนโยบาย ความเห็น วางแผน อำนวยการ ประสานงานกำกับดูแลการระดมสรรพกำลังทางทหารของกองบัญชาการทหารสูงสุดร่วมในการจัดทำแผนการระดมสรรพกำลังทางทหารกับเหล่าทัพ ดำเนินการฝึกและศึกษาด้านการระดมสรรพกำลังเพื่อการทหารกับส่วนราชการที่เกี่ยวข้องตลอดจนประสานการช่วยเหลือทางทหารกับต่างประเทศเพื่อการระดมสรรพกำลังทางทหาร ๓.๑๕.๓กองการกำลังสำรอง มีหน้าที่วางแผน อำนวยการ ประสานงาน ดำเนินการในเรื่องการระดมสรรพกำลังด้านกำลังพลการระดมสรรพกำลังด้านการฝึกและศึกษาการเตรียมกำลังสำรอง และการจัดสรรกำลังคนเพื่อสนองความต้องการทางทหารในภาวะไม่ปกติหรือในเวลาสงคราม ๓.๑๕.๔กองยุทโธปกรณ์สำรอง มีหน้าที่ดำเนินการรวบรวมข้อมูลเกี่ยวกับยุทโธปกรณ์สำรอง ยุทโธปกรณ์สำรองสงครามกับส่วนราชการทหารส่วนราชการพลเรือน รัฐวิสาหกิจ และภาคเอกชน ให้สามารถสนองความต้องการทางทหารได้ เมื่อมีการระดมสรรพกำลังในภาวะไม่ปกติหรือในเวลาสงคราม ๓.๑๕.๕กองสิ่งอุปกรณ์สำรอง มีหน้าที่ดำเนินการ การระดมสรรพกำลังทางอุตสาหกรรมเพื่อทหารของกองบัญชาการทหารสูงสุดเสนอแนะมาตรการการใช้น้ำมันเชื้อเพลิงและพลังงานประสานและส่งเสริมการผลิต การดำเนินการควบคุมการสำรองผลิตภัณฑ์อุตสาหกรรม เกษตรกรรมและวัตถุยุทธศาสตร์เพื่อให้สามารถสนองความต้องการทางทหารได้ในภาวะไม่ปกติหรือในเวลาสงคราม ๓.๑๕.๖กองประสานการระดมสรรพกำลัง มีหน้าที่พิจารณา วางแผนอำนวยการ กำกับดูแล ดำเนินการ ประสานงานกับส่วนราชการทหาร ส่วนราชการพลเรือนรัฐวิสาหกิจและภาคเอกชนที่เกี่ยวข้องกับวิธีการบริหารในการจัดสรรทรัพยากรของชาติให้สามารถสนองความต้องการทางทหารได้ในภาวะไม่ปกติ ๓.๑๕.๗กองสำรวจ มีหน้าที่ดำเนินการสำรวจ รวบรวมข้อมูลด้านกำลังคน โรงงานอุตสาหกรรม ผลิตภัณฑ์อุตสาหกรรม ผลิตผลด้านเกษตรกรรมวัตถุยุทธศาสตร์ วัตถุเคมีและทรัพยากรต่าง ๆ ของส่วนราชการพลเรือนรัฐวิสาหกิจและเอกชนดำเนินกรรมวิธีข้อมูลและบริการข่าวสารข้อมูลด้านการระดมสรรพกำลัง ๓.๑๕.๘กองวิจัยและพัฒนา มีหน้าที่วิจัยและพัฒนาการระดมสรรพกำลังและการระดมสรรพกำลังทางอุตสาหกรรมเพื่อทหารเพื่อนำผลิตผลทางวิทยาศาสตร์ อุตสาหกรรมและเทคโนโลยีที่ทันสมัยเพื่อนำมาใช้ในกิจการทหาร ศึกษาวิเคราะห์ เสนอแนะและประสานการปรับปรุง แก้ไขกฎหมาย ระเบียบ ข้อบังคับและคำสั่งที่เกี่ยวกับการระดมสรรพกำลัง และการระดมสรรพกำลังทางอุตสาหกรรมเพื่อทหาร เสนอแนะการพัฒนาการฝึก ศึกษาและประเมินผลในการระดมสรรพกำลังทางทหาร ๓.๑๕.๙กองจัดการ มีหน้าที่ดำเนินการจัดสรรทรัพยากรด้านการขนส่ง การสื่อสาร การแพทย์และสาธารณสุข พัฒนาสถานที่ตั้งสิ่งอำนวยความสะดวก การบริการด้านต่าง ๆ เพื่อสนับสนุนความต้องการทางทหารในการระดมสรรพกำลังในภาวะไม่ปกติหรือในเวลาสงคราม ๓.๑๖กรมยุทธบริการทหาร มีหน้าที่พิจารณาเสนอความเห็น วางแผน อำนวยการ ประสานงานและดำเนินการเกี่ยวกับการสนับสนุนทางการส่งกำลังและการบริการในด้านการพลาธิการ การขนส่ง การยุทธโยธา การสวัสดิการการกีฬาทหารของกองทัพไทยและระหว่างประเทศการสารวัตรทหาร การดุริยางค์ การจัดกองทหารเกียรติยศ และการรักษาความปลอดภัยภายในกองบัญชาการทหารสูงสุดมีเจ้ากรมยุทธบริการทหารเป็นผู้บังคับบัญชารับผิดชอบ กรมยุทธบริการทหาร แบ่งส่วนราชการออกเป็น ๓.๑๖.๑ แผนกงบประมาณมีหน้าที่วางแผน อำนวยการ ประสานงาน กำกับดูแลและดำเนินการเกี่ยวกับการจัดทำงบประมาณการเสนองบประมาณ การบริหารงบประมาณ การวิเคราะห์งบประมาณ การรายงานสถานภาพงบประมาณและรายงานความก้าวหน้าของโครงการ ๓.๑๖.๒กองกลาง มีหน้าที่ดำเนินการ และประสานงานเกี่ยวกับการสารบรรณ การธุรการ การธุรการกำลังพลการสถิติและกรรมวิธีข้อมูล การส่งกำลัง การสวัสดิการการบริการ การรักษาความปลอดภัยรวมทั้งควบคุมและกำกับดูแลการคดีและนิติกรรม การทหารสารวัตร และการสืบสวนสอบสวน ๓.๑๖.๓ กองการเงินมีหน้าที่ดำเนินการเกี่ยวกับการเบิกเงิน การรับจ่ายเงิน การเก็บรักษาเงิน บัญชีและหลักฐานประกอบบัญชีตลอดจนหลักฐานอื่น ๆ ในความรับผิดชอบ ให้เป็นไปตามระเบียบแบบแผนของทางราชการ ๓.๑๖.๔กองพลาธิการ มีหน้าที่ดำเนินการเกี่ยวกับการจัดหา การเก็บรักษา การแจกจ่าย การควบคุม การจำหน่ายสิ่งอุปกรณ์ประเภทต่าง ๆให้แก่ส่วนราชการกองบัญชาการทหารสูงสุดที่มิได้อยู่ในความรับผิดชอบและหน้าที่ของส่วนราชการนั้น รวมทั้งการซ่อมบำรุงที่เกี่ยวข้อง ตลอดจนการเลี้ยงดูและบริการอื่น ๆของส่วนราชการกองบัญชาการทหารสูงสุด ๓.๑๖.๕กองการขนส่ง มีหน้าที่ดำเนินการเกี่ยวกับการจัดหา การเก็บรักษา การแจกจ่าย การควบคุม การจำหน่ายยานพาหนะรวมทั้งชิ้นส่วนอะไหล่อุปกรณ์และเครื่องมือซ่อมบำรุง ตลอดจนการซ่อมบำรุงยานพาหนะของกองบัญชาการทหารสูงสุดที่มิได้อยู่ในความรับผิดชอบ และหน้าที่ของส่วนราชการนั้นจัดบริการขนส่งสนับสนุนงานของส่วนราชการต่าง ๆ ตามที่ได้รับมอบหมายการคัดเลือกการฝึกและการสอบความรู้ความสามารถของพลขับรถ เพื่อออกใบอนุญาตพิเศษสำหรับขับรถยนต์ของกองบัญชาการทหารสูงสุด ๓.๑๖.๖สำนักงานยุทโยธาทหาร มีหน้าที่เสนอความเห็น ประสานงานแนะนำ กำกับการและดำเนินการเกี่ยวกับการช่าง การก่อสร้างการซ่อมบำรุงสิ่งก่อสร้าง และดูแลรับผิดชอบอสังหาริมทรัพย์ของกองบัญชาการทหารสูงสุด ๓.๑๖.๗กองสวัสดิการ มีหน้าที่ดำเนินการเกี่ยวกับการสวัสดิการ บำบัดทุกข์บำรุงสุข ทั้งในด้านสวัสดิการสงเคราะห์ การบันเทิงการฌาปนกิจสงเคราะห์ ตลอดจนศาสนพิธีและอบรมศีลธรรมแก่ข้าราชการและครอบครัวของส่วนราชการกองบัญชาการทหารสูงสุด ๓.๑๖.๘สำนักงานกีฬาทหาร มีหน้าที่เสนอนโยบาย วางแผน ประสานงาน อำนวยการ และดำเนินการเกี่ยวกับการกีฬาทหารของกองทัพไทยโดยส่วนรวมและการกีฬาทหารระหว่างประเทศ ๓.๑๖.๙กองทหารสารวัตร มีหน้าที่ดำเนินการกิจการสารวัตรทหารให้แก่กองบัญชาการทหารสูงสุด ๓.๑๖.๑๐กองดุริยางค์ มีหน้าที่ดำเนินการกิจการดุริยางค์ของกองบัญชาการทหารสูงสุด ๓.๑๖.๑๑ กองพันบริการมีหน้าที่ดำเนินการทางธุรการ การบริการ การระวังป้องกัน การรักษาการณ์ กองบัญชาการทหารสูงสุด การจัดกองทหารเกียรติยศ และการปฏิบัติภารกิจอื่นตามที่ได้รับมอบหมาย ๓.๑๗กรมการสนเทศทหาร มีหน้าที่พิจารณาเสนอความเห็น วางแผน อำนวยการประสานงาน กำกับดูแลและดำเนินการเกี่ยวกับเทคโนโลยีคอมพิวเตอร์ เป็นศูนย์กลางวิทยาการคอมพิวเตอร์ตลอดจนพัฒนาระบบสารสนเทศเพื่อสนับสนุนระบบการบังคับบัญชา การควบคุม การสื่อสาร และการข่าวกรองของกองทัพไทยมีเจ้ากรมการสนเทศทหารเป็นผู้บังคับบัญชารับผิดชอบ กรมการสนเทศทหารแบ่งส่วนราชการออกเป็น ๓.๑๗.๑กองกลาง มีหน้าที่ดำเนินการและประสานงานเกี่ยวกับการสารบรรณ การธุรการ การกำลังพล การเงิน การส่งกำลังการพลาธิการ การขนส่ง การสวัสดิการ และการบริการ ๓.๑๗.๒กองนโยบายและแผน มีหน้าที่วางแผน อำนวยการ ประสานงาน และกำกับดูแล รวมทั้งพิจารณาเสนอแนะนโยบายในเรื่องการจัดหน่วยการฝึก การศึกษา การดูงาน การสัมมนา การจัดทำ และการบริหารงบประมาณการกำหนดคุณลักษณะและความเหมาะสมของการมีการใช้เครื่องคอมพิวเตอร์อุปกรณ์ประกอบและโปรแกรมคำสั่งของกรมการสนเทศทหาร และส่วนราชการอื่น ๆ ในสังกัดกระทรวงกลาโหมเพื่อให้ระบบคอมพิวเตอร์เป็นมาตรฐานเดียวกันและเชื่อมต่อแลกเปลี่ยนข้อมูลข่าวสารได้อย่างต่อเนื่อง ๓.๑๗.๓กองพัฒนาระบบงาน มีหน้าที่ในการพัฒนาระบบงานที่ใช้กับเครื่องคอมพิวเตอร์ให้แก่ส่วนราชการ ในกองบัญชาการทหารสูงสุดและส่วนราชการอื่น ๆ ในสังกัดกระทรวงกลาโหม ตามที่ได้รับมอบหมายตลอดจนดูแลบำรุงรักษาระบบงานที่ได้พัฒนาแล้วให้สามารถใช้งานได้อย่างต่อเนื่อง ๓.๑๗.๔กองสารสนเทศทางทหาร มีหน้าที่ในการพัฒนาระบบสารสนเทศทางทหารและสนับสนุนการดำเนินกรรมวิธีข้อมูลในระบบการบังคับบัญชาการควบคุม การสื่อสาร และการข่าวกรองให้กับส่วนราชการในกองบัญชาการทหารสูงสุด ๓.๑๗.๕กองปฏิบัติการ มีหน้าที่ดำเนินการในเรื่องการเตรียมข้อมูล การบันทึกข้อมูล การติดตั้ง การควบคุมการบำรุงรักษาเครื่องคอมพิวเตอร์ อุปกรณ์ประกอบ และโปรแกรมระบบเครื่องคอมพิวเตอร์การวางระบบสื่อสารข้อมูลการเชื่อมโยงระบบคอมพิวเตอร์ รวมทั้งการให้ข้อเสนอแนะทางเทคนิคเกี่ยวกับการใช้ระบบคอมพิวเตอร์ต่อผู้บังคับบัญชาและหน่วยอื่นๆ ในสังกัดกระทรวงกลาโหม ๓.๑๗.๖กองวิทยาการคอมพิวเตอร์ มีหน้าที่ศึกษา ค้นคว้า ติดตามความก้าวหน้าและพัฒนาเทคโนโลยีคอมพิวเตอร์และอุปกรณ์ประกอบเพื่อเผยแพร่แก่ส่วนราชการทหาร รวมทั้งเสนอแนะและกำหนดแนวทางการพัฒนาบุคลากรด้านคอมพิวเตอร์ของกองบัญชาการทหารสูงสุดและดำเนินการในเรื่องซ่อมบำรุงเครื่องคอมพิวเตอร์และอุปกรณ์ประกอบ ๓.๑๗.๗สถาบันคอมพิวเตอร์ มีหน้าที่ในการฝึก ศึกษา อบรมความรู้ทางด้านคอมพิวเตอร์และดำเนินการแก้ไขปรับปรุงหลักสูตรที่เปิดอบรมให้ทันสมัยอยู่เสมอเพื่อเผยแพร่วิทยาการด้านคอมพิวเตอร์และเทคโนโลยีสารสนเทศให้แก่กำลังพลของหน่วยงานในกองบัญชาการทหารสูงสุดและส่วนราชการอื่น ๆ ในสังกัดกระทรวงกลาโหม ๓.๑๘สถาบันวิชาการป้องกันประเทศ มีหน้าที่พิจารณาเสนอความเห็น วางแผน อำนวยการ ประสานงาน กำกับดูแลและดำเนินการเกี่ยวกับการศึกษาในระดับสูง การประศาสน์วิทยาการทางด้านความมั่นคงแห่งชาติและการวิจัยทางยุทธศาสตร์มีผู้บัญชาการสถาบันวิชาการการป้องกันประเทศเป็นผู้บังคับบัญชารับผิดชอบ สถาบันวิชาการป้องกันประเทศ แบ่งส่วนราชการออกเป็น ๓.๑๘.๑กองบัญชาการ มีหน้าที่บริหารงาน วางแผน อำนวยการประสานงาน กำกับดูแลการดำเนินการประศาสน์วิทยาการทางด้านความมั่นคงแห่งชาติการป้องกันราชอาณาจักร การยุทธร่วม การยุทธผสม และการอำนวยการในระดับสูงการศึกษาอบรมเกี่ยวกับการสงครามการเมือง การปฏิบัติการจิตวิทยาและหลักสูตรอื่น ๆรวมทั้งการวิจัยทางยุทธศาสตร์ ๓.๑๘.๒วิทยาลัยป้องกันราชอาณาจักร มีหน้าที่ประศาสน์วิทยาการและวิจัยเกี่ยวกับการป้องกันราชอาณาจักรให้แก่ข้าราชการทั้งฝ่ายทหารและพลเรือนตลอดจนพนักงานองค์การของรัฐ และรัฐวิสาหกิจ รวมทั้งเอกชนเพื่อให้เกิดความเข้าใจในความรับผิดชอบร่วมกันเกี่ยวกับการรักษาความมั่นคงแห่งชาติและเพื่อประโยชน์ในการกำหนดนโยบาย การวางแผน และการอำนวยการเกี่ยวกับการรักษาความมั่นคงแห่งชาติ ๓.๑๘.๓วิทยาลัยเสนาธิการทหาร มีหน้าที่ประศาสน์วิทยาการให้แก่นายทหารชั้นผู้ใหญ่เกี่ยวกับยุทธศาสตร์ทหาร การยุทธร่วมการยุทธผสม และวิทยาการอื่น ๆ อันจะเป็นประโยชน์ในการวางแผนและอำนวยการยุทธในการรักษาความมั่นคงแห่งชาติ ๓.๑๘.๔สถาบันจิตวิทยาความมั่นคง มีหน้าที่วางแผน อำนวยการ ประสานงาน กำกับดูแลเสนอแนะและดำเนินการประศาสน์วิทยาการทางด้านสังคมจิตวิทยา วิชาสงครามการเมือง การปฏิบัติการจิตวิทยาและการประชาสัมพันธ์แก่ข้าราชการทหารตำรวจ พลเรือน ตลอดจนพนักงานองค์การของรัฐและบุคคลอื่นที่ได้รับมอบหมายทำการศึกษาวิจัยการปฏิบัติการสงครามการเมือง การปฏิบัติการจิตวิทยาและการประชาสัมพันธ์พัฒนาหลักนิยมการดำเนินงานสงครามการเมืองให้เป็นประโยชน์ต่อความมั่นคงแห่งชาติ ๓.๑๘.๕สถาบันวิจัยทางยุทธศาสตร์ มีหน้าที่วางแผนดำเนินการเพื่อการศึกษา วิจัยและประเมินสภาวะแวดล้อมทางยุทธศาสตร์ที่มีผลกระทบต่อความมั่นคงของชาติทุกด้าน ตลอดจนให้ข้อคิดเห็นและข้อเสนอแนะด้านยุทธศาสตร์แก่ผู้บังคับบัญชารวมทั้งดำเนินการเกี่ยวกับการฝึกอบรมทางด้านยุทธศาสตร์แก่กำลังพลของกองทัพ ๓.๑๙กรมยุทธศึกษาทหาร มีหน้าที่พิจารณาเสนอความเห็น วางแผน อำนวยการ ประสานงานกำกับดูแลและดำเนินการเกี่ยวกับการฝึกศึกษาและวิทยาการทางทหารของกองบัญชาการทหารสูงสุดรวมทั้งดำเนินการเกี่ยวกับกิจการของสภาการศึกษาวิชาการทหาร มีเจ้ากรมยุทธศึกษาทหารเป็นผู้บังคับบัญชารับผิดชอบ กรมยุทธศึกษาทหาร แบ่งส่วนราชการออกเป็น ๓.๑๙.๑กองกลาง มีหน้าที่ดำเนินการเกี่ยวกับการธุรการ การสารบรรณ การกำลังพล การเงิน การพลาธิการ การสถิติการบริการและการรักษาความปลอดภัย ๓.๑๙.๒ กองการศึกษามีหน้าที่พิจารณาเสนอความเห็น วางแผน อำนวยการประสานงานและกำกับดูแลเกี่ยวกับการศึกษาทางทหารดำเนินงานเกี่ยวกับการศึกษาทั้งในประเทศและต่างประเทศของข้าราชการในกองบัญชาการทหารสูงสุดเว้นกองทัพบก กองทัพเรือ กองทัพอากาศ ติดต่อประสานงานกับสถาบันการศึกษาของส่วนราชการอื่นๆ ในประเทศและต่างประเทศ ดำเนินการเกี่ยวกับกิจการของสภาการศึกษาวิชาทหารรวมทั้งอำนวยการโรงเรียนทหารต่าง ๆ ตามที่ได้รับมอบ ๓.๑๙.๓กองวิทยาการ มีหน้าที่พิจารณา ค้นคว้า รวบรวม เรียบเรียงและเผยแพร่วิทยาการทางทหาร อำนวยการ ประสานงานด้านโครงการและแผนงานของหน่วย ดำเนินกิจการห้องสมุดของกองบัญชาการทหารสูงสุด ๓.๑๙.๔กองประวัติศาสตร์และพิพิธภัณฑ์ทหาร มีหน้าที่ศึกษา พิจารณา รวบรวมหลักฐานเรียบเรียงและจัดทำเอกสารประวัติศาสตร์และโบราณคดีเกี่ยวกับการทหาร เผยแพร่ความรู้ด้านประวัติศาสตร์พิพิธภัณฑ์และโบราณคดีตลอดจนจัดและดำเนินการพิพิธภัณฑ์ทหาร รวมทั้งดำเนินการในกิจการของอนุสรณ์สถานแห่งชาติ ๓.๑๙.๕โรงเรียนเตรียมทหาร มีหน้าที่ปกครองบังคับบัญชา และให้การศึกษาอบรมนักเรียนเตรียมทหาร ในด้านพุทธิพิสัย จิตพิสัยทักษพิสัย กับวิชาทหารและวิชาตำรวจ เพื่อให้เป็นผู้ที่มีคุณสมบัติและทัศนคติพื้นฐานพร้อมจะพัฒนาตนเองให้เป็นผู้ที่มีความก้าวหน้าทั้งในด้านความรู้ อุปนิสัย และคุณสมบัติของผู้นำหน่วย ๓.๑๙.๖โรงเรียนช่างฝีมือทหาร มีหน้าที่ให้การศึกษาวิชาช่างสาขาต่างๆ ให้ได้บุคคลที่มีความรู้ ความสามารถที่จะเป็นช่างตามความต้องการของส่วนราชการต่าง ๆ ในกระทรวงกลาโหมกับเพื่อผลิตช่างฝีมือประเภทต่าง ๆเพื่อรองรับการขยายตัวทางเศรษฐกิจตามนโยบายของรัฐบาล ข้อ๔ สถานที่ติดต่อขอรับข้อมูลข่าวสารหรือคำแนะนำให้ติดต่อศูนย์บริการข้อมูลข่าวสาร กองบัญชาการทหารสูงสุด อาคาร ๖๐๔(กรมกิจการพลเรือนทหาร) สนามเสือป่า กรุงเทพมหานคร ๑๐๓๐๐ หมายเลขโทรศัพท์ ๐๒-๒๘๒๖๑๔๑ โทรสาร๐๒-๒๘๒๙๘๑๔ ประกาศ ณ วันที่ ๑๖ มกราคม พ.ศ.๒๕๔๕ พลเรือเอก ณรงค์ ยุทธวงศ์ ผู้บัญชาการทหารสูงสุด[รก.๒๕๔๕/พ๗ง/๓๖/๒๘ มกราคม ๒๕๔๕] พรพิมล/แก้ไข ๒๖/๖/๔๕ B+A(C)